(**Үйшікте кемпір мен немере қызымен отырады,  музыка қосылып, сағат 12-ні соғады)**

**Кемпір(Гүлнұр):** Е,тағы бір жаңа жыл келді. Биылғы келетін жыл ит жылы емес пе? Лайым, жақсылық көп болғай!

**Немере(Жанерке):**   Әже! Мен сіздің қызық ертегіңізді тындағым келеді  Маған ертегі  айтып беріңізші.

**Әже(Гүлнұр)**:   Олай  болса, мен саған Аладдиннің сиқырлы шамы туралы ертегіні айтып берейін.  Ерте, ерте, ертеде  шығыс елінде Аладдин деген жігіт болыпты.Оның сиқырлы шамы және ұшатын кілемі болыпты.  Ол онымен   ұшып жүріп бүкіл әлемді аралайды екен. Бір күні  ол сен секілді балалардың мектебіне тап болыпты.

**Немере(Жанерке):**    Әже, ертегіңіз қызық екен, сосын не болыпты?

**Әже(Гүлнұр)**:    Содан кейін не болғанын кәне мына қонақтармен бірге   тамашалайық.

**«Восток» биі Гульниза**     (Музыкамен Аладдин кіреді)

**Аладдин(Ерсұлтан):**  Сәлеметсіндерме, балалар! Жаңа жыл құтты болсын !

**Жүргізуші(Карина)**:  Аладдин!  Өзің мұнда неғып жүрсің?

**Аладдин(Ерсұлтан):**  Мен бәрін жаңа жылмен құттықтау үшін ел аралап  жүрмін.

Сендерді де жаңа жылмен құттықтап келдім.

**Жүргізуші(Карина)**:  Олай болса қонақ болып, мына балалардың жаңа жылдық тақпақтарын тыңда. (1-сынып тақпақтарын айтады)

**Жүргізуші(Карина)**: Аладдин, біздің балалар шетінен өнерлі. Қаласаң мерекеміздің соңына дейін қалып балалардың өнерін тамашала.Жаңа жылымыз да жақындап келеді.

**Аладдин(Ерсұлтан)**: Рахмет, мен кетейін. Сендерді жаңа жылдарыңмен құттықтап, сендерге өзімнің сиқырлы қорапты сыйға тартамын қабыл алыңдар  Ал мен енді еліме қайтайын, сау болыңдар   (Аладдин кетеді)

**Жүргізуші(Карина)**:  Ал енді мерекемізді ары қарай жалғастырайық

**Жүргізуші(Карина)**:  Балалар, мына қораптың  сиқырлы сыры неде болды екен ә! (аузын ашады)    (Джин күлкісі естіледі)

**Жүргізуші(Карина)**:  Ой, бұл кім? ( қорапты қоя салады,  ішінен джин шығады)

**Джин(Бекболат):**  Ха – ха! Мен бұл құмырада 300 жыл өмір сүрдім.  Сендер маған бостандық сыйладындар,  сондықтан сендердің 3 тілектеріңді орындаймын.Менің қолымнан келмейтін нәрсе жоқ.  Кәне айтындар, қандай  тілектерің бар?

**1 сынып:**  Біздің шыршамыздың шамы жанбай тұр, соны жағып бер.

**Джин(Бекболат)** Жарайды, сол да сөз боп па?  Қазір -ақ жағып беремін

**1,2,3,  Шырша шамы жана түс!**

            (шырша жанады- балалар шапалақтайды)

**Жүргізуші(Карина)**: **:** Мінеки, шыршамыздың шамы жанды. Олай болса, шыршамызға арнап әсем ән шырқайық.

**Ән  «Шырша жыры» Б. Бейсенова**

**Джин(Бекболат)**:  Ал екінші тілектерің  қандай?

**1-2 сынып:**    Біз шет елдерді аралағымыз келеді

**Джин(Бекболат)**:  Онда мен сендерді Өзбек еліне апарайын, кәне көздеріңді жұмыңдар

                             **(Музыка ойнайды) джиннің музыкасы**

**Джин(Бекболат)** Мінеки балалар, Өзбек еліне де келдік, олар да жаңа жылды  тойлап жатқан секілді, қарандаршы , бәрі көңілді, би билеп жүр.

**Би « Өзбекше » Роза, Құралай және Зере**

**Жүргізуші(Карина)**: :   Джин!  Өзбек елі әдемі жер екен. Бірақ біздің еліміз одан да  керемет . Бізді өз елімізге, өз мектебімізге апаршы.

**Джин(Бекболат)** Жарайды, кеттік онда Қазақстанға! **(музыка ойналады)**

**Джин(Бекболат)** Мінеки балалар,көңілді жүріп мектептеріңе де келдік.   Ал  енді соңғы  үшінші  тілектеріңді айтыңдар

**Балалар бәрі :**   Біз Аяз атаны көргіміз келеді.

**Жүргізуші(Карина)**: :  Иә, Джин! Біздің балалар, Аяз атаны асыға күтіп отыр. Мына Аяз атаны сиқырлап  ортаға келтірші. ( шыршадан ойыншық аяз атаны береді)

**Джин(Бекболат)** ( сиқырлап сәл үлкенірек аяз атаның ойыншығын шығарады)

**Балалар**:  Жоқ, Аяз ата бұдан да үлкен!

**Джин(Бекболат)** ( тағы да сиқырлап одан да үлкенін шығарады)

**Балалар**: Жоқ,  Аяз ата –ойыншық емес, ол тірі адам!

**Джин(Бекболат)**: Олай болса, бұл Аяз атаны тоңазытқышқа сап қояйық. Себебі, ол суықты, мұзды жақсы көреді . Суықта тұрып өсіп ,үлкейеді.

 (Ойыншықты тоңазытқышқа салады)

**Жүргізуші(Карина)**: : Джин!  Аяз атамыз үлкейгенше аяз ата туралы  ән шырқайық.

**Ән « Аяз ата»**

Аппақ аппақ жапалақтап,
Қар жауады тынбастан.
Қалың орман, қар жамылған,
Маужырайды түнгі аспан.
Кең пейілді, мол мейірлі,
Сағынышпен табысқан.
О, алақай, Аяз ата,
Келе жатыр алыстан!
Кел билейік, үйренейік,
Ол келгенше жаңа жыл.
Құтты болсын, құтты болсын,
Құтты болсын жаңа жыл!
**Джин(Бекболат)**: Мен тоңазытқышты ашайын.  Ал сендер балалар Аяз атаны шақырыңдар.

**Балалар**:  Аяз ата!

         (Атаны айғайлап шақырады, тоңазытқыштан Аяз ата шығады)

**Аяз ата:**  Амансыңдар ма балғын бөбектерім! Мен сендерге асыға келдім, өздеріңнің маған арнаған өнерлерің бар екенін де  білемін.

**Джин(Бекболат)** Ассалаума алейкум! Аяз ата, денсаулығыңыз жақсы ма?

Мінеки балалар мен сендердің үш тілектеріңді де орындадым, ал енді мен кетейін,сау болыңдар, жаңа жылды жақсы тойлаңдар!  (Джин кетеді)

**Жүргізуші(Карина)**:  Хош келдіңіз аяз ата!  Біз сізді қуана тосып отырмыз,  біздің балаларға әкелген сыйлықтарыңыз да бар шығар?

**Аяз ата:** Сыйлық демекші, мен сыйлықтарды  ұмытып кетпейін деп Ақшақарға табыстап едім, ол әлі келмеген бе?

**Жүргізуші(Карина)**:  Жоқ,  келген жоқ.

**Жүргізуші(Карина)**:  Енді не істедік?  Балалар сыйлықтан құр қалатын болды ма?

**Аяз ата:**   Сендер неге мұңаясыңдар. Саспаңдар, менің таяғым сиқырлы ғой, қазір сиқырлы сөз айтып,  Ақшақарды осында келтіремін!

**Келші, келші Қарша қыз**

**Күтеміз сені баршамыз! (3 рет)**

 (Музыкамен Ақшақар сыйлықты алып кіреді)

**Ақшақар(Айсұлу)** : Сәлеметсіндерме, балалар! Аяз ата, кешіріңіз мен адасып кетіппін. Мені бір сиқырлы күш жетелеп, осында әкелді.

**Жүргізуші(Карина)**: **:** Балалар, Мінеки Аяз ата да, Ақшақар да осында. Ендеше оларға тақпақтарымызды айтып берейік. **(Барлық балалар тақпақтарын айтады)**

**Жүргізуші(Карина)**:  : Аяз ата, ақшақар сіздерді көріп көңіліміз көтерілді. Тамаша көңіл күймен сіздермен қызықты ойын ойнағымыз келіп тұр.

**Ақшақар(Айсұлу):** Қәнекей онда балалар! Кім ойынға қатысқысы келеді? Ойын шарты кім бірінші қолын көтеріп, рұхсат алғаннан кейін жауабын айтса, сол ойыншы келесі турға жолдама алады. Ескерту егер рухсат алмай жауабын айтқан қатысушы ойыннан шығады.

1. Қыста не болады? 2. Қыстың қызықтар қандай? 3. ...

 Қыс туралы тақпақ айтып бере аласың ба? қыс немесе жаңа жыл туралы мақал мәтелдер айтып бере аласыңдар ма?

 **Тағы бір ойын**

**Аяз ата:** Сендер сыйлық алғыларың келе ме? Олай болса алдымен маған өнерлеріңді көрсетіңдер.

**Жүргізуші(Карина)**: Ата! Біздің арамызда сіз секілді кішкентай санта клаустар бар.  Солар би билеп берсін.

**Би «Аяз аталар»**

 ( Аяз ата сыйлықтарды таратады)

**Әжей:**      Мінеки, құлыным Аладдинің сиқырлы шамы туралы ертегі осындай. Ал Аладдин мен Джиннің қатысуымен болған мектептегі Жаңа жыл мерекесі осылай аяқталыпты.

Жаңа жыл мерекесі 2017-18 оқу жылы

Басталуы: Барлық балалар мен мұғалімдер ортаға шығады. **«Жаңа жыл» әнін Гульмира** мұғаліммен Розаның орындауымен басталады.. Басында жыне Қайырмасында барлық балалар орындайды.(Хлопушка атылып, шарлар сахнаға тасталып жаңа жыл мет\рекесі басталады)

1-қыз жүргізуші: Қош келдіңіздер!!

2-ұл жүргізуші: Жаңа жылыңызбен!!!!

3-қыз жүргізуші: Бүгінгі «Жаңа жыл» мерекесін мектебіміздің директоры: Бағила Сағидолақызының құттықтау сөзімен бастауға рұқсат етіңіздер!

(мектеп директоры сөз сөйлейді)

Ұл жүргізуші: мынау экономисттердің болжамдарына сене бермей, анда-санда оптимисттердің болжамына сеніңіздер. Мынау «ит жылы қандай болады?!» - деп ойлап тұрсаңдар мен сіздерге болжап берейін. Жаңа жылда қысы жылы, жазы жайдарлы болады. маған сеніңіздер бұл менің болжамым! Егер болжамдарым орындалмаса, өздеріңнен көріңдер. Себебі сендер писсимистсіңдер! Мына мен сияқты оптимист болу керек. Оптимисттерге тамаша ән мен би. Тамашалайықшы оптимисттер! Ха, ха, ха!!

**Ән «Жаңа жыл»: Кенжибек пен Базаргуль**

**Көрініс «\_\_\_\_\_\_\_\_\_\_\_\_\_\_\_\_\_\_» ата-аналар**

Ұл жүргізуші: Қыздар, мен осы сендерден көмек сұрайын деп отырмын.

1-қыз жүргізуші: О-о-о

Ұл жүргізуші: осы барғой Өзіме жар таңдайын десем, маған қазір қыздардың барлығы әдемі болып көрінеді. Бұрын барғой мен қыздардың қайсысы әдемі, қайсысы әдемі емес ажырата алатын едім. Енді не істеймін?!

 2-қыз жүргізуші: Ой, Кенжибек просто қазіргі қыздар бәрі әдемі болып кеткен. (өзін көрсетіп)

1-қыз жүргізуші: міне мына (Карина мен Роза) «Фантазия» топ сияқты (**«Новогодние игрушки»)** (сахнада қыздар ән айтады)

Айна алдында шашын әдемілеп, прельест сеуіп жатып

1-қыз жүргізуші: Ой, Гульниза қысқы демалысымда қайда барсам екен? А

Ән айтатын қыз: Тайландқа барыңыз.

1-қыз жүргізуші: Қойшы сол Тайландты. Мына жерімде тұр, - деп тамағын көрсетеді. Сол Тайланд көшелеріндегі әрбір тайлық менің түрімді жатқа біледі. Қөріп қалса: «Ой, Гульмира» - деп құшақтап жеңгесі жездесін көргендей мәз болады. Қойшы сол Тайландты

Ән айтатын қыз: Дубайға барыңыз.

1-қыз жүргізуші: Ой, Дубайдың әрбір саудагері менің, күйеуімнің, қыздарымның, барлығымыздың өлшемдерімізді жатқа біледі. «Гульмира не аласың, қашан аласың, қашан келесің» - деп Қойшы сол Дубайдан шаршадым өзі.

Ән айтатын қыз: Қытайға барыңыз.

1-қыз жүргізуші: Ой, қойшы сол Қытайды! Қытайдың әрбір массажисті менің қай сүйегімнің сырқырап, қай аяғымның қақсайтынын біледі. Бармаймын

Ән айтатын қыз: онда үйде отырыңыз.

1-қыз жүргізуші: О-о дұрыс айтасың. Осы жаңа жылда үйде отырайын. Өмірімде бірде – бір жаңа жылда үйде болмаппын. Қыздарым түрімді ұмытып қалатын болды. Дұрыс айтасың үйде отырамын.(Әнші қыз сахнаға қарай кетеді)

1-қыз жүргізуші: Қандай күшті жұрттар Тайландқа, Дубайға барады, Қытайға барады. Өмірімде демалып көрмеппін сол жақтарда. Море деген қандай балады екен? (деп армандап айтады)

**Ән «Кавказская пленница» Гульниза шығады**

**Ән «Әсем ән» 9 сынып**

2-қыз жүргізуші: Сен жаңа танылып келе жатқан әншісің ғой я?

Ән айтатын қыз: Ия

2-қыз жүргізуші: Онда мен саған тезірек танымал болудың әдіс тәсілін айтайын ба?

Ән айтатын қыз: Ия

2-қыз жүргізуші: Сахнаға шыққанда «Айым бекенсің, Күнім бекенсің, Өзі сұлу өзі жас кімнің жары екенсің»

Ән айтатын қыз: Айым бекенсің, Күнім бекенсің, Өзі сұлу өзі жас кімнің жары екенсің – деп айтады

2-қыз жүргізуші: жоқ, жоқ бұл ән сенің әнің емес

Ән айтатын қыз: Ия, солай ау деймін.

2-қыз жүргізуші: онда былай айтсаң точно танымал боласың – деп қобыз ...

Ән айтатын қыз: қобыз... айтады

2-қыз жүргізуші: жоқ, жоқ болмайт, болмайт (басын шайқайды)

Ән айтатын қыз: төмен қарап ренжіген кейіп танытады

2-қыз жүргізуші: Қойшы сол танымал әншілерді. Еш кімге ұқсамай – ақ, өз – өзіңмен болып ақырындап әніңді айтып жүре бер. Өстіп – өстіп таныласың ия солай ғой сен ренжімей өз әндеріңді шырқай бер. Бар бар – деп сахнаға шығарады.

**Ән «Жасасын өмір»**

Ұл жүргізуші: құрметті ханымдар!! Жаңа жылда мына экономисттердің сөзіне де құлақ салу керек пе деп ойлап қалдым. Мысалы сіздер бетке жағатын, қолға жағатын, қабаққа жағатын, қөздің маңайына жағатын, мойынға жағатын, аяққа жағатын кремдерге жеке – жеке шығындалғанша барлығына бірдей денеге жағатын крем алсаңыздар жаңа жылда біраз үнемделесіз. Ха – ха – ха!!

**Карина «Испанша» би**

Ұл жүргізуші: Құрметті көрермендер! 2018 жыл өте позетивті жыл болады. Ол позетивті қалай толтырамыз деп отырған шығарсыңдар. Өтте оңай, ол үшін сіздер ат салысу керексіңдер! Мысалға алатын болсақ,егерде сіздің көлігіңізді ойда жоқта біреу сызып кететін болса, өзіңізге неготив шақырмаңыз, өзіңізге айтыңыз «Әй, бірақ рет сызылған ғой» дей салыңыз. Сол кезде сіз позетивті шақырасыз. Не болмаса, балаңыз мектептен «2» алып келсе, өзіңізге ниготив шақырмаңыз. Өзіңізге «Ой, менің балам бағалардың түр – түрін алатын болыпты ғой» дей салыңыз. Сонда сіз позетив шақырасыз. Бүгінгі кешіміздегі жайттар сізге неготив шақыратын болса, позетивті ойлаңыз. Себебі бұл

ЖАҢА ЖЫЛ!!!!

Қәнекей аяз атаны қарсы алайық!

(Аяз ата кіріп келеді. ) (музыка қойылады)

**Аяз ата:** Амансыздар ма? Жаңа жыл құтты болсын! 2018 жылы отбасыларыңа амандық бақ береке әкелсін.

Ұл жүргізуші: Ассалаума алейкум Аяз ата

1-қыз жүргізуші:ОООО Аяз ата! Салеметсіз бе?

2 қыз жүргізуші: Қош келдіңіз Аяз ата. Төрлетіңіз. Біздің жаңа жылдық кешіміздің қонағы болыңыз.

**Би: «\_\_\_\_\_\_\_\_\_\_\_\_\_\_» ата-аналар**

**Көрініс: «телефон»**

1-қыз жүргізуші: ой біздің мектептегі жаңа жыл кеші қандай керемет өтіп жатыр

2 қыз жүргізуші: олай болса, Қанекей ортаға жұп – жұптан ойын қатысушыларын шақырамыз. Бұл ойын «Тосын сый» деп аталады. Мына тұрған шарлардың ішінде құпия тапсырма жатыр. Сіздер құраған жұп бұл шарлардың біреуін таңдап, қолдың көмегінсіз шарды жаруыңыз керек, және де аяқ киіммен де басуға болмайды. Айланы өздеріңіз ойлап табасыз. Шарды жарып болған соң, қағаздағы тапсырманы орындайсыз. Егер орындамасаңыз сыйлықтан құр қалдыңыз деп есептей беріңіз.

 Ойындардың бәрі ойнатылады.

Ұл жүргізуші: 2018 жылы ұлттық тағамдар өнімі алға қарай жылжиды екен. Оған дәлел міне мына құрт дәл чупа чупс сияқты, сатып алып көшеде жеп жүруге ұялмайсыздар. Сыртын әдемілеп жасап қойған. Астарыңыз дәмді болсын. Достар!! Тағы да жаңа жыл құтты болсын!

**Би: «Қуыршақ барби» қыздар**

Ұл жүргізуші: Құрметті ханымдар менмырзалар жаңа 2018 жыл таксисттерге тағы бір мамандық қосылатын болды. Егер сіз жаңалықтан құр қалып қойсаңыз, дереу такси ұстаңыз да мініп алыңыз. Таксиде отырып барлық ел жаңалықтарын, және де шет ел жаңалықтарын ести аласыз. Себебі таксисттердің өздері-ақ сіздерге барлық жаңалықтармен қамтамасыз етеді. Дәл қазір тамашалайтын би сияқты жап жаңа!

**«Брегданц» ұлдар**

 **«Флешмоб» қыздар**

**Аяз ата**: Ай қандай өнерлілер жиналған мына кеште. Шаршағаным басылып қанша жол жүргенім білінбей кетті – ау. Сіздерге көп рахмет. Ал енді мен жолға шығайын басқада мерекелік кештерге үлгеруім керек. Айтпақшы, балалар менің сиқырлы қорапшамнан құпия сандарды құпия түрде алдыңдар ма? Әлде ұнаған цифрды таңдап алдыңдар ма?

(Балалар құпия түрде алдық деп айтады)

**Аяз ата:** олай болса жаңа жылдық силықтарыңды алыңдар (қалтасынан цифрланған ойыншықтарды алып, сандарды атап, балаларға таратады)

1 қыз жүргізуші: Аяз-ата кешіміздің соңы да таяп қалды. Сізбен бірге естелікке суретке түсіп қалуға рұхсат етесіз бе? біздің кешке жиналған барлығымыздың тілегіміз осы, я балалар солай ма?

(барлық кешке келген қонақтар мен балалар суретке түседі. Аяз атаны шығарып салады)

2 қыз жүргізуші: құрметті ата-аналар мен оқушылар сонымен бүгінгі «Көгілдір жалын» атты жаңа жылдық кешіміз аяқталды. Кештің соңы би алаңымен жалғасады. Ортаға шығып билеңіздер.